As jy een van daardie mense is wat nie verby 'n nuusagentskap kan stap sonder om in te glip om 'n armvol tydskrifte te koop en dan skaars kan wag om by die huis te kom om die artikels te begn lees nie, dan is jy heel moontlik van die regte stoffasie gemaak om self artikels te skryf.
Maar, net om doodseker te maak ... lees jy elke artikel met 'n arendsoog? Weet jy dat daar minstens 'n honderd Afrikaanse publikasies is om voor artikels te skryf? Kyk jy na die naam van die artikelskrywer? Het jy voorkeure vir sommige skrywers se artikels? Het jy al opgelet dat verskillende tydskrifte verskillende style vir hulle artikels het? Voel jy jy beskik oor genoeg stof en idees om self artikels te kan skryf?
En laastens ... het jy 'n dringende begeerte om jou naam in druk te sien - in 'n byline?
Indien jy bogenoemde eienskappe in jouself herken, is dit dalk tyd om jou rekenaar nader te trek en self te begin skryf.
Ons wys jou vinnig en deeglik alles wat jy moet weet om self tydskrifartikels te kan skryf - en sommer geld te verdien terwyl jy dit doen. Hierdie is jou kursus; die een waarvoor jy gewag het - algeheel prakties en met genoeg skryfoefeninge om jou skryftalent blitsig te ontgin en jou op die regte spoor te kry.
Inleiding tot artikels
Verstaan die belangrikste grammatikale-, styl- en leestekenreëls
Weet watter aspekte ononderhandelbaar is vir jou middelstuk
• Omvattende studienotas (80 bladsye)
• 5 Praktiese skryfoefeninge (wat deur jou opleier nagesien word)
• 1 Vollengte persklaar artikel wat direk na afloop van die kursus aan 'n tydskrif van die student se keuse voorgelê word.